નવી દિલ્હી, 8 ઓક્ટોબર: સરહદ પર પાકિસ્તાન તરફથી સતત ફાયરિંગ કરવામાં આવી રહ્યું છે, જેના પર તમામ વિપક્ષી નેતાઓ નરેન્દ્ર મોદી પર ટિખળ કરી રહ્યા છે. જેના પગલે નરેન્દ્ર મોદીએ આજે પોતાની ચુપ્પી તોડતા જણાવ્યું કે ટૂંક સમયમાં બધું જ સારું થઇ જશે. સૂત્રો અનુસાર નરેન્દ્ર મોદી બોર્ડર પર સીઝફાયરનો ભંગ કરી રહેલા પાકિસ્તાન સામે નિપટવા માટે સુરક્ષા દળોને છૂટ આપી દીધી છે. વડાપ્રધાન નરેન્દ્ર મોદીએ ટૂંકમાં સંદેશ આપ્યો છે કે દબાણમાં આવ્યા વગર પાકિસ્તાન ફાયરિંગનો જડબા તોડ જવાબ આપવામાં આવે.